**Samtidskunst: en landsdelsutstilling på flere arenaer**

**Fylkesordfører Solli åpnet Østlandsutstillingen i Asker**

Fylkesordfører Solli åpnet Østlandsutstillingen 2018 I Akershus 09.juni og i talen sin omtalte hun kunsten, kunstnerne og deres vilkår og kommenterte at årets utstilling kan bidra at regionene kommer nærmere hverandre. I år vises nemlig Østlandsutstillingen i to av de tre fylkeskommunene som skal etablere Viken, i Vestfossen kunstlaboratorium i Buskerud og i Trafo Kunsthall i Asker.

Østlandsutstillingen finansieres av 7 fylkeskommuner på Østlandet gjennom Østlandssamarbeidet og vises på flere arenaer. Foruten østlandsfylkene, med Oslo, er Østlandsutstillingen aktiv i samarbeidsprosjekter med Schleswig-Holstein. Neste år, 2019, er det jubileumsår og opplegg forberedes i alle fylkene.

Utstillingen har fri innsendingsrett for østlandskunstnere og i år søkte 727 kunstnere med 2.496 verk, og av disse valgte juryen ut 78 verk av 39 kunstnere for de to visningsstedene.

Åpning av utstillingene med mange kunstnere tilstede – som alle ble beæret med en blomst - viser en god blanding mellom godt etablerte og nye unge kunstnere, mellom ulike materialer og former. Og kunstens verden er også et møtested mellom norskfødte og tilreisende østlendinger. Østlandsutstillingens pris for det mest markante verket ble i år tildelt Ayatgali Tuelubek (innreist til Norge fra Kazakstan) for videoinstallasjonen «The inivible handjob of the New Economy.»

<https://www.ostlandsutstillingen.no/apningen-av-ostlandsutstillingen-2018-del-2-i-trafo-kunsthall/>

<http://vestfossen.com/no/utstillinger/arets-program/item/286-utstillingshall>